Εξαιρετική φιλοξενία. Από το πρώτο κιόλας τηλεφώνημα υποψιάζεσαι ότι σε περιμένει κάτι πολύ καλό. Όταν φτάσεις αντιλαμβάνεσαι ότι αυτό που βρήκες είναι απλά εξαιρετικό. Τέλεια περιποίηση που σε κάνει να νιώθεις ότι είσαι μέλος της οικογένειας. Τόσο ο Άγγελος, όσο και η Αργυρώ, αλλά και η γλυκύτατη Μαρίλια (το Μαριλάκι), είναι πάντα πρόθυμοι να σε βοηθήσουν. Κάθε πρωί μας περίμενε μια έκπληξη. Ερχόταν πάντα η Αργυρώ ή η γιαγιά Μαίρη με τοπικές λιχουδιές. Δεν θα πρέπει να παραλείψω να αναφερθώ στο εξαιρετικό γεύμα που μας πρόσφεραν την πρώτη μέρα, όταν λόγω της βροχής καθυστερήσαμε να βγούμε από το σπίτι.
Θα αφήσω τελευταία αυτή την απίστευτη SUPER γιαγιά Μαίρη που εμφανιζόταν από το πουθενά με μια γλυκιά καλημέρα και τα χέρια πάντα γεμάτα λιχουδιές που έφτιαχνε η ίδια με αληθινή ευχαρίστηση.
Το σπίτι καθαρό, ήσυχο και καλόγουστο (με την ''πινελιά'' του Άγγελου) με καθημερινή καθαριότητα και αλλαγή σεντονιών και πετσετών την 2η-3η ημέρα.
Προτείνεται ανεπιφύλακτα για όσους ψάχνουν κάτι διαφορετικό στις διακοπές τους και όχι ένα ψυχρό κατάλυμα.
Τάσος - Κατερίνα.